als_Latn dik_Latn sag_Latn
Kryetari i LSDM-së opozitare, Zoran Zaev, ju ka nisur një letër liderëve të partive nënshkruese të marrëveshjes së Përzhinos dhe ambasadorëve të BE-së dhe SHBA-së në Maqedoni në të cilën kërkon revidim të ligjit për privatësi dhe ligjit për regjistruesit, me qëllim që siç thuhet, të shmangen mospërputhjet e dëmshme në zbatimin e Marrëveshjes, pas sjelljes së mendimit për ligjet për privatësi nga ana e Komisionit të Venecias.
Zaev thekson se Komisioni i Venecias ka sjellë një konkluzion se Ligji për privatësi kërkon revizion të thellë dhe tregon se fillimisht duhet të risaktësohet përfshirja e zbatimit të atij Ligji si dhe lidhshmëria e tij me ligjet tjera.
Kreu i LSDM-së, rikujton se Komisioni i Venecias u ka bërë thirrje autoriteteve të Maqedonisë që t’i marrin parasysh rekomandimet që të definohet përfshirja materiale e Ligjit për privatësi me qëllim që të largohen çfarë do dyshimesh për atë se cilat përmbajtje janë në kompetencën e tij, si dhe se ai Ligj duhet të lejojë publikimin e materialeve nga interesi publik, me disa përjashtime më ngushtë të definuara dhe të lidhura me zbulimin publik të informacioneve nga karakteri intim nga jeta private dhe nga ajo familjare. /SHENJA/
als_Latn als_Latn als_Latn